b'\n_START_ARTICLE_\nTartu Teoloogia Akadeemia\n_START_PARAGRAPH_\nTartu Teoloogia Akadeemia (TTA) on rakendusk\xc3\xb5rgharidust andev EELK Usuteaduste Instituudi all\xc3\xbcksus Tartus. Kool asub Tartus Ujula t\xc3\xa4naval ja keskendub eelk\xc3\xb5ige hingehoidjate koolitamisele._NEWLINE_TTA asutati 16. septembril 1992, \xc3\xb5ppet\xc3\xb6\xc3\xb6 algas 1. veebruaril 1993. TTA asutaja ja emeriitrektor on Eenok Haamer. 2013. aastani tegutses TTA omaette rakendusliku erak\xc3\xb5rgkoolina. 2013. aasta 1. juulil liitus TTA EELK Usuteaduse Instituudiga ning kannab nime EELK Usuteaduse Instituudi Tartu Teoloogia Akadeemia. EELK UI TTA juhataja on Siimon Haamer._NEWLINE_Kooli ametlik ingliskeelne nimi oli Tartu Academy of Theology.'